**Jussi Ilmari Pajunen** (s. 5. syyskuuta 1954 Helsinki) on entinen Helsingin kaupunginjohtaja. Hänet valittiin virkaan 1. kesäkuuta 2005 seitsemän vuoden määräajaksi. Helsingin kaupunginvaltuusto valitsi hänet uudelleen helmikuussa 2012 toiseksi seitsemän vuoden määräajaksi, joka alkoi 1. kesäkuuta 2012. Toinen kausi päättyi ennenaikaisesti vuonna 2017 Helsingin siirtyessä pormestarimalliin.

Pajunen oli Helsingin kaupunginvaltuuston jäsen 1997–2005 ja kaupunginhallituksen jäsen 1999–2005. Vuodet 2003–2005 hän toimi kaupunginhallituksen puheenjohtajana. Hänet valittiin vuonna 1992 kunnallisvaaleissa Liberaalien riveistä Helsingin kaupunginvaltuuston varavaltuutetuksi. Kokoomukseen hän siirtyi vuonna 1996.

Koulutukseltaan Pajunen on kauppatieteiden maisteri Helsingin kauppakorkeakoulusta ja MBA INSEAD-kauppakorkeakoulusta Ranskasta. Hän puhuu suomen ja ruotsin lisäksi sujuvasti englantia ja ranskaa.

Tasavallan presidentti myönsi Pajuselle ylipormestarin arvonimen vuonna 2006 sekä Suomen valkoisen ruusun I luokan komentajamerkin vuonna 2009. Pajunen vihittiin Aalto-yliopiston kauppakorkeakoulun kunniatohtoriksi vuonna 2011.

Pajusella ja hänen puolisollaan Jaana Pajusella on viisi aikuista lasta.

Yleiskaava 2002 ja esteellisyys
-------------------------------

Toimiessaan kaupunginhallituksessa 1999–2005 Jussi Pajunen oli samaan aikaan myös kiinteistöyhtiö Oy Malmin Novan hallituksen puheenjohtaja. Jussi Pajunen ei kuitenkaan jäävännyt itseään yleiskaavan käsittelystä, vaikka samaan aikaan oli vireillä myös Malmin kauppakeskuksen laajennushanke. 

> »Jussi Pajunen on mainitun yhtiön hallituksen puheenjohtajana ollut esteellinen osallistumaan yleiskaava-asian käsittelyyn kaupunginhallituksen jäsenenä.»   
> (Korkeimman hallinto-oikeuden päätös 2945/7.11.2006)
> 
> 

.

Aiempi ura
----------

Pajunen työskenteli ennen nimitystään kaupunginjohtajaksi eri tehtävissä Edvard Pajunen Oy -perheyrityksessä 1978–1978 ja Oy Kiinteistö Malmin Novan hallituksen puheenjohtajana 1999–2005. 

* Edvard Pajunen Oy, hallituksen puheenjohtaja, 1990–2005
* Kuluttajan pikatukku Alepa Oy, toimitusjohtaja, 1987–1990
* Edv. Pajunen Oy, hallituksen puheenjohtaja, 1982–1987
* Edv. Pajunen Oy, varatoimitusjohtaja, 1978–1979, 1980–1982

Lisäksi Pajunen on toiminut useissa Edvard Pajunen Oy:n konserni- ja sisaryritysten hallitus- ja hallintoneuvostotehtävissä Suomessa, Virossa ja Latviassa.

Lähteet
-------

1. 1 2  Jussi Ilmari Pajunen.  *Helsingin Sanomat*, 31.3.2005. digitilaajjille. Viitattu 22.2.2011.
2. ↑  Kaupunginjohtajan viran täyttäminen (PDF) *Helsingin kaupunginvaltuuston pöytäkirja, §54*.  29.2.2012. Helsingin kaupunki. Viitattu 9.8.2014.
3. ↑  KHO kumosi yleiskaavan Mamin lentokentällä (digitilaajille) *Helsingin Sanomat*.  8.11.2006. Viitattu 26.6.2016.
4. ↑  KHO löysi riittävän näytön Pajusen jääviydestä (digitilaajille) *Helsingin Sanomat*.  12.11.2006. Helsingin Sanomat. Viitattu 28.6.2016.
5. ↑  Johan Alen: Helsingin-kaupunginhallitus-kasittelee-malmin-tulevaisuutta *Kansan Uutiset*.  29.9.2014. Kansan Uutiset. Viitattu 28.6.2016.

Aiheesta muualla
----------------

* Kuvia tai muita tiedostoja aiheesta **Jussi Pajunen** Wikimedia Commonsissa

|  |  |  |  |
| --- | --- | --- | --- |
| Helsingin vaakuna | Edeltäjä:**Eva-Riitta Siitonen** | **Helsingin kaupunginjohtaja**1. kesäkuuta 2005 – 7. kesäkuuta 2017 | Seuraaja:**Jan Vapaavuori(pormestari)** |